****

 **REPUBLICA MOLDOVA REPUBLIC OF MOLDOVA**

 **JUDECĂTORIA CHIȘINĂU THE COURT OF CHISINAU**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

mun. Chişinău, str. N.Zelinski, 13 Republica Moldova Chisinau, N. Zelinski 13 street, Republic of Moldova

 MD-2038, tel. (+373 22) 52 20 21, MD-2038, tel. (+373 22) 52 20 21,

tel./fax (+373 22) 52 20 21, e-mail: jchisinau@justice.md tel./fax (+373 22) 52 20 21, e-mail: jchisinau@justice.md

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Raportul**

**privind activitatea Direcției generalizare, sistematizare, monitorizare a practicii judiciare și relații publice**

 **în partea ce ține de examinarea petițiilor și cererilor**

**privind accesul la informație pe anul 2020**

Desfăşurarea activității de examinare și soluţionare a petiţiilor/cererilor parvenite de la justițiabilii în adresa conducerii Judecătoriei Chișinău, audierea cetăţenilor care se prezintă la biroul de audienţe, precum și desfăşurarea unei activităţi sistematice de evidenţă a tuturor aspectelor rezultate din petiţii şi audienţe sunt asigurate în condițiile art.52 din Constituţia Republicii Moldova, Legii privind accesul la informaţie nr.982-XIV din 11 mai 2000, Codului administrativ, precum și a Instrucţiunii cu privire la activitatea de evidenţă şi documentare procesuală în judecătorii şi curţile de apel, aprobate prin hotărârea Consiliului Superior al Magistraturii nr. 142/4 din 04 februarie 2014.

Dreptul la petiționare este oferit oricărui cetăţean al Republicii Moldova, cetăţenilor străini şi apatrizilor, indiferent de locul aflării acestora, în scopul realizării drepturilor şi libertăţilor garantate de legislaţie.

În conformitate cu prevederile art.9 din Codul administrativ, prin petiţie, în sensul prezentului cod, se înţelege orice cerere, sesizare sau propunere adresată unei autorităţi publice de către o persoană fizică sau juridică.

(2) Prin cerere se solicită emiterea unui act administrativ individual sau efectuarea unei operaţiuni administrative.

(3) Prin sesizare se informează autoritatea publică cu privire la o problemă de interes personal sau public.

(4) Prin propunere se urmăreşte realizarea de către autoritatea publică a unor acţiuni de interes public.

Conform art.72 alin.(2), (3) din Codul citat, petiţia poate fi:

a) depusă în scris la autoritatea publică ori expediată prin poştă sau fax;

b) transmisă în formă electronică;

c) depusă verbal, fiind consemnată într-un proces-verbal.

(3) Dacă se transmite în formă electronică, petiţia trebuie să corespundă cerinţelor legale stabilite pentru un document electronic.

Din analiza petițiilor parvenite în adresa Judecătoriei Chișinău pe parcursul anului 2020 rezultă faptul că, încă foarte mulţi cetăţeni preferă să se adreseze în Judecătoria Chișinău personal, prin deplasare la sediul instituţiei, o mică parte se adresează prin intermediul poştei sau prin intermediul poştei electronice. Dar, totuși, se constată o creştere constantă, de la an la an, a numărului celor care adresează petiţii prin intermediul poştei electronice, lucru care denotă faptul că acest mijloc de comunicare devine din ce în ce mai utilizat de către cetăţeni, iar dialogul: petent – instituţie publică mult mai prompt.

Astfel, pe parcursul perioadei de referință, Direcția generalizare, sistematizare, monitorizare a practicii judiciare și relații publice (în continuare – Direcția) a realizat în principal, următoarele activităţi:

* examinarea petiţiilor;
* solicitărilor de informaţii;
* soluţionarea solicitărilor telefonice.

Pe parcursul perioadei raportate au fost înregistrate un număr total de 1265 de petiţii, cereri şi adresări, depuse în baza Legii privind accesul la informaţie nr.982-XIV din 11 mai 2000 și a Legii cu privire la petiționare nr.190-XIII din 19 iulie 94.

După conţinut plângerilor/cererilor depuse, se constată că în 1206 de cazuri au fost depuse cereri, care au fost adresate, în baza Legii privind accesul la informaţie nr.982-XIV din 11 mai 2000, cum ar fi: solicitarea informației privind etapa de examinare a dosarelor, data și ora examinării dosarelor, expedierea cauzelor în instanţele ierarhic superioare, precum şi alte informaţii ce ţin de activitatea Judecătoriei Chișinău, numele judecătorului căruia s-a repartizat cauza ș.a.

Referindu-ne la analiza și sistematizarea rezultatelor examinării petițiilor conform problemelor cu care s-au adresat către Judecătoria Chișinău justițiabilii, constatăm că au fost abordate 59 de plângeri, depuse în baza Codului administrativ.

Într-o petiție pot fi abordate una sau mai multe probleme, care urmează a fi soluționate de una sau de mai multe autorități competente.

Revenind la întregul număr de petiţii, o clasificare importantă o reprezintă distribuţia pe categoriile de probleme asupra cărora petenţii s-au axat în formularea doleanţelor lor. Astfel, 31 de plângeri au vizat acțiunile judecătorului la înfăptuirea justiției.

În toate cazurile petiționarilor li s-a comunicat că, reieșind din prevederile art.16¹ alin.(1) lit.l) al Legii privind organizarea judecătorească nr.514-XIII din 06 iulie 1995, președintele instanței judecătorești examinează petiţiile, în condiţiile legii, cu excepţia celor care ţin de acţiunile judecătorilor în înfăptuirea justiţiei, precum şi de conduita acestora.

În 14 de cazuri în plângerile adresate președintelui instanței au fost abordate chestiunile reglementate prin legislația procedurală civilă/penală/contravențională sau de alte acte normative, examinarea cărora nu ține de competența președintelui instanței, prin prisma art.16¹ al Legii privind organizarea judecătorească nr 514-XIII din 06 iulie 1995.

Astfel, în toate cazurile petiționarilor li s-a explicat modul de depunere a plângerii, cererii de chemare în judecată sau a altei sesizări, fiind totodată indicat organul competent de a soluționa chestiunile abordate.

În 2 cazuri în plângerile depuse au fost abordate cerințe ce vizează informația plasată pe Portalul național al instanțelor de judecată.

Astfel, petiționarilor li s-a comunicat că, plasarea informației pe Portalul național al instanțelor de judecată se efectuează în conformitate cu legislația Republicii Moldova, inclusiv cu Legea privind organizarea judecătorească nr.514 din 6 iulie 1995, cu Legea privind accesul la informație nr.982 din11 mai 2000, cu Legea privind protecția datelor cu caracter personal nr.133 din 8 iulie 2011, precum și cu Regulamentului privind modul de publicare a hotărârilor judecătoreşti pe portalul național al instanțelor de judecată și pe pagina web a Curții Supreme de Justiție, aprobat prin Hotărârea Consiliului Superior al Magistraturii nr.658/30 din 10 octombrie 2017.

 În cazul constatării încălcării prevederilor actelor enumerate au fost întreprinse măsuri în vederea înlăturării erorilor admise, în toate cazurile petiționarii fiind înștiințați despre măsurile întreprinse.

* În 8 cazuri plângerile depuse vizau acțiunile colaboratorilor grefei instanței de judecată, care au fost soluționate în conformitate cu prevederile legale, ce guvernează speța.
* În 3 cazuri au fost depuse cereri prealabile adresate Judecătoriei Chișinău, care au fost soluționate în conformitate cu prevederile art.167 din Codul administrativ.
* În 1 caz pe parcursul perioadei raportate a fost depusă plângerea nesemnată și reieșind din prevederile art.76 alin.(2) din Codul administrativ, petiționarului i-a fost acordat termen de 5 zile din momentul recepționării răspunsului pentru înlăturarea neajunsurilor.

O mare parte din petiţii au însumat mai multe probleme, instituţia noastră preocupându-se din acest punct de vedere de fiecare capăt de cerere, fiecare problemă fiind analizată şi tratată separat. În acest sens, fiecare petiție este evaluată și tratată pe fond, iar fiecare petiționar are dreptul de a primi un răspuns.

Astfel, din analiza datelor menționate supra se deduce că, statistica petițiilor adresate conducerii Judecătoriei Chișinău din ultimii ani denotă un număr relativ constant de adresări, tematica celor mai frecvente adresări rămânând preponderent aceiaşi.

Reiterăm că, o atenţie deosebită, pe parcursul anului 2020, s-a acordat îmbunătăţirii calităţii răspunsurilor, comunicate petiţionarilor, urmărindu-se ca ele să corespundă solicitărilor acestora şi, în acelaşi timp, să constituie un îndrumar pentru petiţionari, care ar contribui la o percepere cât mai corectă a competenţei Judecătoriei Chișinău.

Petiţionarii şi-au exercitat dreptul de petiţionare şi acces la informaţie, în condiţiile legii, fără a fi restricţionaţi, beneficiind din partea Direcţiei generalizare, sistematizare, monitorizare a practicii judiciare și relații publice de îndrumare şi de consiliere, în limita competenţelor stabilite.

Nu au fost cazuri în care petiții nu au fost înregistrate și repartizate pentru soluționare conform procedurii aprobate. De asemenea, nu au fost cazuri, în care nu a fost formulat răspunsul la petiția adresată, acestea fiind întocmite în condițiile și în termenii stabiliți.

Tot pe parcursul anului 2020, au fost soluţionate şi cereri telefonice, care au avut, ca obiect, în principal, furnizarea informaţiei cu privire la cauzele aflate pe rolul instanţei şi alte informaţii ce ţin de activitatea Judecătoriei Chișinău.

În privinţa timpului de răspuns la petiţiile adresate, care conform art.60 din Codul administrativ, constituie 30 zile, reiterăm că, pe parcursul perioadei analizate nu au existat petiții care au înregistrat depăşirea termenului legal de rezolvare, nefiind aplicate prevederile alin.(4) de prelungirea termenului.

Direcția s-a preocupat în permanenţă (a sesizat compartimentele de specialitate din cadrul instituţiei, responsabile cu soluţionarea lor, a sesizat conducerea executivă a instituţiei) ca petiţiile să fie soluționate cu promptitudine, în limitele legii, iar răspunsurile să fie furnizate petenţilor în cel mai scurt timp posibil.

Referitor la modalitatea de transmitere a răspunsurilor la petiţiile soluţionate rezultă faptul că majoritatea au fost expediate prin poştă sau concomitent prin poştă și/sau email.

De asemenea, pe parcursul anului 2020 au fost depuse 13 cereri de chemare în judecată împotriva Judecătoriei Chișinău obiectul cărora a constituit nesoluționarea în termen a cererilor cu privire la acces la informație, dezacordul cu răspunsurile acordate, constatarea încălcării Legii privind datele cu caracter personal, anularea actului administrativ, etc.

În toate cazurile, reieșind din prevederile art.216 din Codul administrativ, au fost prezentate referințele cu privire la acțiunile în contencios administrativ vizate.

În 4 cazuri acțiunile înaintate au fost respinse de către instanța de fond.

În restul cazurilor instanța de fond la momentul actual nu s-a pronunțat.

**Analiza activității Direcției** **generalizare, sistematizare, monitorizare a practicii judiciare și relații publice:**

|  |  |
| --- | --- |
| PUNCTE TARI | PUNCTE SLABE |
| * autoritatea Direcţiei generalizare, sistematizare, monitorizare a practicii judiciare și relații publice;

- personal de execuție experimentat;- deschidere pentru preluarea și implementarea instrumentelor care conduc la creșterea performanței instituției/îmbunătățirea calității serviciilor furnizate;- existența conexiunii permanente la internet și a funcționării calculatoarelor în rețea, ceea ce conduce la o comunicare rapidă și eficientă pe orizontală și cu exteriorul;- profesionalizarea funcției publice șiîntărirea statutului funcționarilor publici. | - limitele legislative;- personal insuficient în raport cu volumul sarcinilor;- formarea insuficientă a personalului;- rezistența la schimbare manifestată de o parte din personalul instituției și dificultăți în comunicarea pe orizontală. |
| OPORTUNITĂȚI | RISCURI |
| * crearea unui corp de profesioniști în aparatul de specialitate al instanței;
* dotarea cu tehnică electronică performantă și asigurarea accesului la aceasta a personalului de execuție din Direcţia generalizare, sistematizare, monitorizare a practicii judiciare și relații publice;
* introducerea arhivării electronice.
 | - modificarea legislației în domeniu;- competențe sporite cu același număr de personal și același buget;- profesionalizarea funcției publice;- lipsa fondurilor necesare formării continue pentru toți funcționarii din cadrul Direcţiei generalizare, sistematizare, monitorizare a practicii judiciare și relații publice. |
|  ÎMBUNĂTĂȚIREA RELAȚIILOR  | CU CETĂȚEANUL |

|  |
| --- |
| - creșterea operativității în rezolvarea problemelor semnalate de cetățeni;- transparență și liberul acces la informațiile de interes public;- eficiență, responsabilitate, profesionalizare, orientare către cetățean, tratarea cetățenilor și angajaților cu respect, apreciere și egalitate;- crearea mecanismelor de consultare efectivă a cetățenilor, în scopul creșterii gamei de servicii oferite și primirea de feedback privind calitatea serviciilor. |
| Activități de modernizare |
| - îmbunătățirea comunicării în interiorul instituției în ce privește schimbul de informații și fluidizarea fluxului documentelor prin:- organizarea de întâlniri de lucru lunare cu toți angajații în care să se discute realizările și obiectivele ce trebuie atinse în perioada imediat următoare;- utilizarea tuturor mijloacelor în vederea îmbunătățirii comunicării în cadrul instituției și menținerea unei coerențe în repartizarea sarcinilor;- diseminarea cunoștințelor acumulate în urma participării la cursuri, seminarii, vizite de studiu;- informarea personalului asupra tuturor subiectelor de interes public pentru acesta;- discuții cu angajații, pe compartimente, privind activitatea și nevoile profesionale ale acestora și repartizarea echitabilă a sarcinilor de lucru, discuții deschise cu ocazia unor analize periodice a activității sau întâlniri pe diverse teme, evenimente; - întocmirea și distribuirea unor chestionare în rândul angajaților în vederea consultării acestora și inventarierea nevoilor, ideilor și sugestiilor respective alegerea soluțiilor optime, astfel încât să îmbunătățească activitatea instituției în mod continuu;- dezvoltarea aptitudinilor relaționale, prin proiecte comune în care sunt implicați cât mai mulți angajați, având ca scop îmbunătățirea relațiilor inter - structurale. |

**Concluzii:**

Analizând datele prezentate în raport se poate afirma că activitatea Direcţiei generalizare, sistematizare, monitorizare a practicii judiciare și relații publice a fost una bună.

Petiţiile au vizat probleme diverse. Sesizările au fost formulate în marea lor majoritate în scris, prin prezentarea fizică la sediul instituţiei, ceea ce denotă că oamenii nu sunt încă, foarte familiarizaţi cu etapele prin care trece solicitarea lor, ei având anumite prejudecăţi legate de faptul că, dacă se vor deplasa ei înşişi la sediul instituţiei vor putea să-şi rezolve mai repede problemele.

De asemenea, calitatea răspunsurilor acordate cetăţenilor a fost una destul de

Satisfăcătoare, dacă ţinem cont de faptul că un număr relativ mic de petiţionari au revenit cu o nouă solicitare la cea iniţială, ceea ce demonstrează faptul că petiţionarii au fost în general mulţumiţi de răspunsul primit din partea instanței. Acest lucru s-a datorat faptului că au fost verificate toate aspectele sesizate în petiţie, fiecare capăt de cerere fiind foarte bine analizat şi cercetat, răspunsurile furnizate cuprinzînd și temeiul juridic al soluţiilor date.

Au fost respectate întocmai normele legale în domeniu, atât în ceea ce priveşte

primirea, înregistrarea şi urmărirea rezolvării petiţiilor, cât şi încadrarea în termenele

prevăzute de lege şi expedierea răspunsurilor către petiţionari.